Diari Oficial de la Generalitat Valenciana


Sumari del DOGV 7111, del 16-09-2013 (2013/8911)

DECRET 120/2013, de 13 de setembre, del Consell, pel qual es modifica la composició de la Comissió Interdepartamental d'Acció Exterior i Relacions amb la Unió Europea.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/09/13/120/dof/vci/html**

### Dades del document

Número de DOGV
:   7111

Data del DOGV
:   16-09-2013

Secció del DOGV
:   I. DISPOSICIONS GENERALS

Número del document
:   2013/8911


Data del document
:   13-09-2013

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Comissió Interdepartamental d'Acció Exterior i Relacions Amb la Unió Europea
    * legislació
    * política exterior
    * reglament intern
    * Unió Europea

DECRET 120/2013, de 13 de setembre, del Consell, pel qual es modifica la composició de la Comissió Interdepartamental d'Acció Exterior i Relacions amb la Unió Europea. [2013/8911]  
Preàmbul  
  
El Decret 175/2012, de 30 de novembre, del Consell, va crear la Comissió Interdepartamental d'Acció Exterior i Relacions amb la Unió Europea, prenent com a referent la Comissió Interdepartamental de Relacions Externes anterior, adaptant la seua denominació, composició i funcions a les noves característiques de l'acció exterior i europea de la Generalitat i dotant el Consell d'un nou òrgan de coordinació i programació de les accions institucionals de la Generalitat en ambdós contextos.  
El Decret 19/2012, de 7 de desembre, del president de la Generalitat, modificat pel Decret 3/2013, de 14 de juny, pel qual determina les conselleries en què s'organitza l'Administració de la Generalitat, assigna a la Presidència de la Generalitat les competències, entre altres, en matèria de relacions amb la Unió Europea, l'Estat i altres comunitats autònomes.   
Així mateix, l'article 27.3 del Decret 82/2013, de 21 de juny, del Consell, pel qual es va aprovar el Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua, assenyala que a la persona titular de la Conselleria referida li competix la coordinació i impuls de l'acció política del Consell.   
En virtut d'allò que s'ha exposat, a proposta del president de la Generalitat i amb la deliberació prèvia del Consell, en la reunió del dia 13 de setembre de 2013,   
  
  
DECRETE  
  
Article únic. Modificació del Decret 175/2012, de 30 de novembre, del Consell, pel qual es va crear la Comissió Interdepartamental d'Acció Exterior i Relacions amb la Unió Europea  
  
S'aprova la modificació de l'apartat 1, paràgraf a), de l'article 4 del Decret 175/2012, de 30 de novembre, del Consell, pel qual es va crear la Comissió Interdepartamental d'Acció Exterior i Relacions amb la Unió Europea, que queda redactat com s'indica en l'annex d'este decret.   
  
  
  
DISPOSICIÓ ADDICIONAL   
  
Única. Regla de no-gasto  
La implementació i el desplegament posterior d'este decret no podrà tindre cap incidència en la dotació de tots i cada un dels capítols de gasto assignada a la Presidència de la Generalitat, i, en tot cas, haurà de ser atesa amb els seus mitjans personals i materials.  
  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
Valencia, 13 de setembre de 2013  
  
El president de la Generalitat,  
ALBERTO FABRA PART  
  
  
  
  
  
ANNEX   
  
Nova redacció de l'article 4 del Decret 175/2012, de 30 de novembre, del Consell, pel qual es va crear la Comissió Interdepartamental d'Acció Exterior i Relacions amb la Unió Europea.  
  
Article 4. Composició   
«1. La comissió estarà integrada pels membres següents:  
a) Presidència: la persona titular de la conselleria competent en matèria de coordinació i impuls de l'acció política del Consell.  
b) Vicepresidència: la persona titular de la secretaria autonòmica amb competències en matèria d'acció exterior i relacions amb la Unió Europea.  
c) Vocals: les persones titulars de les secretaries autonòmiques de totes les conselleries i la persona titular de la direcció general competent en matèria d'acció exterior i relacions amb la Unió Europea. Els vocals titulars podran delegar la seua assistència en un altre alt càrrec de la seua conselleria, en aquells casos en què no puguen assistir a les reunions de la Comissió Interdepartamental.  
2. Podrà convocar-se a les reunions de la Comissió, amb veu però sense vot, qualsevol alt càrrec o personal especialitzat de l'Administració de la Generalitat, o dels seus organismes, entitats o empreses dependents.  
3. La secretaria de la Comissió recaurà en una persona tècnica de la direcció general competent en matèria d'acció exterior i relacions amb la Unió Europea, designada per la persona titular d'esta, que actuarà amb veu però sense vot».


Còpia Permalink ELI